जयपुर. प्रदेश में महाराष्ट्र व गुजरात की तर्ज पर मरीजों को बेहतर इलाज की सुविधा देने तथा स्पेशलिटिज की कमी को पूरा करने के लिए राज्य सरकार ने भी तैयारी प्रारंभ कर दी है।
यह संभव होगा कॉलेज ऑफ फिजिशियंस एंड सर्जन्स ऑफ मुम्बई की ओर से संचालित दो वर्षीय पीजी पाठ्यक्रम से। जिसके तहत जिला अस्पतालों में जूनियर व सीनियर डॉक्टरों के नीचे कोर्स में प्रवेश लेने वाले रेजिडेंट की तरह काम करेंगे। प्रथम चरण में पायलट प्रोजेक्ट के तहत जयपुर समेत दस जिलों में शुरू किया जाना प्रस्तावित है। जिससे मरीजों को इलाज के लिए इधर-उधर भटकना नहीं पड़ेगा। मौजूदा स्थिति में गुजरात, महाराष्ट्र, पंजाब, वेस्ट बंगाल, तमिलनाडु एवं ओड़ीशा में पीजी पाठ्यक्रम संचालित है।
ये स्पेशलिटिज : जिला अस्पतालों में स्पेशलिटिज में आर्थोपेडिक्स, पीडियाट्रिक्स, मेडिसन व सर्जरी, गायनी, कार्डियोलोजी, रेडियोलोजी, एनेस्थेसिया, ईएनटी में दो वर्षीय पीजी कोर्स प्रस्तावित हैं।
क्या है सीपीएस : कॉलेज ऑफ फिजिशियंस एंड सर्जन्स ऑफ मुम्बई (सीपीएस) इंडियन मेडिकल डिग्री एक्ट 1916 के तहत पीजी कोर्सेज के लिए देश भर में मान्यता प्राप्त है। पाठ्यक्रम शुरू करने से पहले अस्पतालों में आउटडोर, इनडोर, ऑपरेशन थिएटर, आईसीयू, किस तरह की बीमारी के मरीज आदि की जानकारी एकत्र करती है। सरकार से करार होने के बाद गजट नोटिफिकेशन जारी किया जाता है।
मुख्यमंत्री की अनुमति मिलते ही स्पेशलिटिज पर काम शुरू कर दिया जाएगा : राठौड़
कॉलेज ऑफ फिजिशियंस एंड सर्जन्स ऑफ मुम्बई से लगातार वार्ता जारी है। विभिन्न स्पेशलिटिज में दो वर्षीय पीजी कोर्स प्रारंभ करना प्रोसेस में है। मुख्यमंत्री से वार्ता कर अनुमति मिलने के बाद शुरू किया जाएगा।
सीपीएस टीम के सदस्य जिला अस्पतालों में जाकर उपलब्ध सुविधा, इन्फ्रास्ट्रक्चर, मेनपावर एवं उपकरणों की रिपोर्ट तैयार करेगी। उसी के हिसाब से स्पेशलिटिज की सुविधा विकसित की जाएगी। -राजेन्द्र राठौड़, चिकित्सा एवं स्वास्थ्य मंत्री राजस्थान
दूसरा ट्रांसप्लांट भी हुआ सफल, पेशेंट डिस्चार्ज
महात्मा गांधी हॉस्पिटल में किया गया दूसरा लिवर ट्रांसप्लांट भी सफल रहा है। बीस दिन बाद नवीन जैन को अस्पताल से छुटटी दी गई। नवीन का ऑपरेशन पांच दिसम्बर को किया गया था। लिवर प्रत्यारोपण विभागाध्यक्ष डॉ. गिरिराज बोरा तथा डॉ. क्रिस्टोफर बैरी ने बताया कि नवीन को काफी समय से पीलिया तथा खून की कमी थी। उसका हीमोग्लोबीन तीन तक भी पहुंच गया था। ऐसे में लिवर ट्रांसप्लांट का निर्णय किया गया। वह सामान्य खानपान कर रहा है। नवीन फिर से इंजीनियरिंग की पढाई में जुटना चाहता है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva